text: Lastbil væltet på motorvejen ved Rødekro
  05 marts 2015 kl. 05.20
  Et lastvognstog væltede torsdag morgen ved 04-tiden på motorvejen ved Rødekro. På vej mod syd fik chaufføren et ildebefindende og vogntoget havnede i grøften, hvor det væltede om på siden.
  Syd- og Sønderjyllands Politi oplyser, at fra kl. 06,25 vil der blive arbejdet med at bringe lastvognstoget på ret køl igen, hvorfor den yderste højre vejbane vil være spærret på ubestemt tid.
  - Vis hensyn. Sæt farten ned og hold god afstand til redningsmandskabet, lyder det fra vagtchef Ivan Gohr Jensen hos Syd- og Sønderjyllands Politi.
  Ud over ildebefindendet slap chaufføren fra uheldet uden at komme til skade.
  Oprydningsarbejdet, der skabte lang kø på motorvejen mod syd, var overstået ved 8-tiden.
  Bjærgningen af lastbilen på Sønderjyske MTV ved Rødekro medfører, at 1. vognbane bliver spærret fra kl. 0625. Hold afstand. #politidk
  
  